Jelasin soal Fahr bin Malik  dalam bahasa melayu dong

Fahr bin Malik (), atau juga dikenali dengan nama Quraisy, ialah datuk moyang kesepuluh Nabi Muhammad. Salasilah lengkapnya ialah Fahr bin Malik bin An-Nadhr bin Kinanah bin Khuzaimah bin Mudrikah bin Elyas bin Mudar bin Nizar bin Ma'ad bin Adnan.

Fahr bin Malik ialah salah seorang ketua daripada Bani Kinanah. Beliau dan keturunannya menetap di kota Makkah di rantau Hijaz dan merupakan moyang kepada seluruh suku Quraisy.

Fahr bin Malik mengetuai penduduk Makkah untuk melawan tentera negara Himyar apabila mereka datang untuk memindahkan Kaabah ke Yaman, dan berjaya mengalahkan tentera tersebut. Fahr bin Malik membangkitkan pasukan gabungan yang terdiri daripada kaum Quraisy, Bani Kinanah, Bani Khuzaimah, Bani Asad, Bani Judham, dan beberapa suku Mudar lainnya. Raja Himyar Hassan bin Abdu Kalal bin Mathub bin Dzu Hurath al-Himyari berjaya ditangkap, dan selepas tiga tahun baru dibebaskan setelah membayar wang tebusan.

Selain itu, Fahr bin Malik juga memberi perhatian kepada keperluan jemaah haji yang datang ke Makkah, sedangkan untuk kehidupannya beliau berdagang dengan suku-suku Arab yang lain.

Perkahwinan Fahr bin Malik dengan Layla binti Al-Harith bin Tamim bin Sa'ad bin Hudzail bin Mudrikah menghasilkan beberapa anak, iaitu Ghalib (yang mempunyai banyak keturunan), Muharib, Harith, Asad, Auf, Jaun, dan Dhi'b.